Ulkolaiset

—Simba ja Zazu | ”

**Ulkolaiset** on ryhmä leijonia, jotka Simba karkotti Ulkomaahan, koska he olivat edelleen uskollisia Scarille. He asuivat siellä, kunnes Ziran kuoleman jälkeen Simba hyväksyi heidät takaisin Jylhämaahan.

## Esiintymiset

### TV-sarjat

#### Leijonakaarti

##### "Lions of the Outlands"

Ulkolaiset pakottavat Jasirin ja hänen klaaninsa siirtymään pois heidän juomapaikaltaan, joten Jasiri tulee pyytämään Kionilta apua. Zira yrittää saada Kionin liittolaisekseen. Hän ei kuitenkaan suostu, joten ulkolaiset piirittävät hänet rotkoon. Muu Leijonakaarti pelastaa Kionin, ja tämä käyttää Vanhinten karjuntaa, joka lennättää ulkolaiset pois.
### Kirjat

#### A Little Help From a Friend

Juuri kun Simba on viemässä tytärtään Kiaraa kävelylle, Zazu tulee ja raportoi, että ulkolaisia on nähty Jylhämaassa lähellä läntistä kanjonia. Simban on pakko lähteä paikalle tarkistamaan tilanne.
Kirjan lopussa kuitenkin selviää, että kyseessä oli ollut väärä hälytys.
## Ulkonäkö

### Yleiset piirteet ulkonäössä

* **Pilkut silmien alla** on melko yleinen piirre ulkolaisten keskuudessa. On kuitenkin vaikea sanoa, kuinka monella niitä on, sillä ne ilmestyvät ja katoavat yhtä mittaa.
* **Punaiset silmät** ovat myös yleiset, niin kuin myös Simban laumassa. Kuitenkaan ulkolaisilla ei ole nähty oransseja silmiä.
* **Ulkona olevat kynnet** saavat ulkolaiset näyttämään vaarallisilta ja häijyiltä.
* **Tummat silmänympärykset** tekevät ulkolaiset uhkaavan näköisiksi.
* **Pörröiset kulmakarvat** (uroksien keskuudessa) ovat myöskin yleiset.
* **Kulmikkaat nenät** nähdään lähes jokaisella ulkolaisella. Ne ovat kapeita ja teräväkulmaisia, toisin kuin jylhäläisten nenät, jotka ovat litteitä ja pyöreitä.

### Harvinaisemmat piirteet ulkonäössä

* **Pisamat** ovat melko harvinaisia ulkolaisilla, sillä ne nähdään vain Nukalla, Vitanilla ja yhdellä muulla leijonanaaraalla.
* **Siniset tai harmaat silmät** ovat erittäin harvinaisia, sillä useimmilla ulkolaisilla on punaiset silmät. Kuitenkin Vitanin silmät ovat siniliilat.
* **Kiiltävät silmät** on nähty vain Nukalla ja Vitanilla.
* **Tupsut päälaella** ovat harvinaisia. Niitä on nähty vain Vitanilla ja kahdella muulla naaraalla.
* **Tummat korvantaustat** on nähty vain Vitanilla.
* **Tummat raidat korvien sisällä** on nähty vain Nukalla ja Ziralla.
* **Selän raidat** on nähty vain Ziralla.
* **Pörröiset posket** on vain Nukalla.
* **Tassut, jotka ovat samanväriset kuin muu turkki** on nähty vain yhdellä ulkolaisella, joka esiintyy viimeisen taistelun aikaan.

### Eri leijonatyypit

#### Zira-tyyppiset leijonanaaraat

Zira-tyyppisillä naarailla on terävät leuat ja ovat muutenkin teräväpiirteisiä, kuten Zirakin.

Nämä naaraat nähdään katselemassa Ziraa tyytyväisesti, kun hän laulaa Kehtolaulun Kovulle.

#### Nuka-tyyppiset leijonanaaraat

Vaikka Nuka onkin uros, niin kuitenkin nämä naaraat jakavat joitakin hänen piirteitään. Monilla on samanlainen harmahtava väri kuin Nukalla, mutta heillä ei ole punaista vivahdetta, kuten tällä. Silmät ovat samanmuotoiset, ja joskus samanvärisetkin kuin Nukalla.

Nämä naaraat nähdään Ziran väijytyksessä, ja myös viimeisessä taistelussa.

#### Vitani-tyyppiset leijonanaaraat

Nämä naaraat muistuttavat ulkonäöltään Vitania, mutta joillakin on hiukan vaaleampi turkki kuin hänellä, ja joillakin taas tummempi, kuten Ziralla.

Heidät nähdään Nukan kuolinkohtauksessa, ja kun Kovu saa arpensa. Viimeiseksi heidät nähdään silloin, kun Zira valmistaa laumansa hyökkäämään Jylhämaahan.

#### Jylhäläis-tyyppiset leijonanaaraat

Nämä naaraat muistuttavat jylhäläisiä paljon enemmän kuin Zira- tai Vitani-tyyppiset naaraat. Heidän nenänsä ovat samanlaisia kuin jylhäläisillä, ja heillä on myös samanlaiset tanakat ruumiinrakenteet.

He esiintyvät sodassa, ja muutama heistä ajaa myös takaa Timonia ja Pumbaa.

## Luonteenpiirteet

―Kovu | ”

Ulkolaiset ovat jylhäläisten vastakohta; he ovat julmia, verenhimoisia ja päättäväisiä. Kun Simba antaa heille mahdollisuuden mennä kotiin ja välttää sota, he kieltäytyvät ja hyökkäävät.

Kuitenkin, hekin ovat valmiita unohtamaan sodan, kun heille tarjotaan parempaa elämää Jylhämaassa, ja suostuvat jopa elämään Simban hallinnon alla, vaikka tämä oli heidän entinen vihollisensa. Vain Zira ei suostu rauhaan, vaan takertuu edelleen menneeseen.

## Kuvia

Ulkolaiset Kovun ympärillä.Ulkolaiset piirittävät Simban ja Kovun.Zira johtaa ulkolaiset taisteluun.Ulkolaiset taistelussa.Simba hyväksyy ulkolaiset Jylhämaahan.
## Trivia

* Alun perin Ziran piti liittoutua hyeenojen kanssa, mutta tämä idea hylättiin, sillä hyeenat olivat Scarin murhaajia.
* Ulkolaisten määrä vaihtelee rajusti elokuvan aikana, mutta sotakohtauksessa laumassa on 14 jäsentä, 16, jos Zira ja Vitani lasketaan mukaan.